Тема: «Учидяхъ дугьби»

**Дарсламурадуни:** 1. Учидяхъ дугьби лук1нила кьяйдурти аргъахъни.

**Дурх1нас бяркъ бедлугнила мурадуни:** 1. Дурх1нала пикрибик1ни, илдала сек1ал багьесдигнила даража ахъдуцести баянти гьаладирхьни. 2. Дарган мезличи буч1антала диги мурхьдирни.

**Дарсла г1яг1ниахълуми:** дарган мезла жузи, карточкаби, таблицаби, «Г1яжаибси азбука» бик1уси жуз.

**Дарсла каргьни:**

**I. Дурх1ни дарсличи х1ядурбарни.**

**Учитель.** Делх1унраяв, дурх1ни! Ишбарх1ила дарсличир нушани хъулиб белк1ахъес хъарбарибси х1янчи 8, бях1 6 ахтардибирех1е ва правилоби урк1иличир дурех1е.

**II. Хъули х1янчи ахтардибарни.**

**III. Тетрадьлизи дарсла тема «Учидяхъ дугьби» лук1ни ва ил баянбирни.**

**Ца аслулизирад детаурти дугьбас царка дугьби бик1ар.***Масала*: муза, х1ябал.

**К1ел яра имц1ати аслу цаладикили детаурти дугьбас учидяхъ дугьби бик1ар.** *Масала:* х1яб+музан, х1яб+дарш.

**IV. Дарсла тема саркъахъни. Х1янчи 12, бях1 7. Царка ва учидяхъ дугьби дургни.**

Гьалак+ли – гьалак+бар+ес, миъ– миъ+бярг1ес, гъай – гъай+ик1ес, пикри+барес, дуц1+барес, к1ап1и – х1яб+к1ап1ива ц.

**V. Х1язбарни.**

**Учитель.**Гьари, дурх1ни, даргая дугьбала мяг1на дурусбирути х1ячми.

**1.**Занзи т1уйзи **… бикун. 2.** Хя кьяшлизи… **бикун. 3.**Тяй шинничи**… бикун.** 4. Жита вацачи**… бикун. 5.** Ц1а някъличи…**бикун.**

**Жавабти. *1. Къизбикун. 2. Кьац1бикун. 3. Хуп1бикун. 4. Хапбикун. 5. Ламбикун.***

**VI. Дугьбала цалабикуни алк1ахъни. Миц1ирти яра миц1ирли ах1енти сек1улти иргъахъути дугьбачи баркьуди иргъахъути дугьби имц1адирули, дугьбала цалабикуни дарая.**

**1.**Далай… **2.**Арши… **3.** Гурда…  **4.** Марка… **5.**Къукъу…  **6.** Г1ярг1я…  **7.**Галга… **8.** Т1акьа… **9.** Вякълякъи… **10.** Кец1а… **11.**Урхьу… **12.** Дурх1ни… **13.** Жита… **14.**Байрахъ… **15.**Мукьара… **16.** Бец1… **17.**Гъяй… **18.**Дуруг… **19.**Хя… **20.**Кьяш… **21.** Кьяца… **22.** Тап… **23.**Унза… **24.** Пай… **25.**Уршби… **26.**Тупанг… **27.**Дяга… **28.** Дяг1… **29.** Урчи… **30.**Бугъа… **31.** Шиша… **32.** Шала… **33.**Дудешуни… **34.**Жинжирагъ…

**Жавабти.*1. Зай+*бухъун*. 2. Лавшар+*бухъун*. 3. Дуц1+*бухъун*. 4. К1ант1ар+*бухъун*. 5. К1ух+*бухъун*. 6. Халт1+*бухъун*. 7. Гьак1ар+*бухъун*. 8. Хямкар+*бухъун*. 9. Вякьяр+*бухъун.*10. Вяш+*бухъун*. 11. Рамч+*бухъун. *12. Т1ат1+*бухъун*. 13. Мяв+*бухъун.*14. Лап1ар+*бухъун*. 15. Ляв+*бухъун.*16. Ав+*бухъун.*17. Х1ус+*бухъун*. 18. Жургъ+*бухъун*. 19. Гъям+*бухъун*. 20. Тяк+*бухъун*. 21. Т1ях1+*бухъун*. 22. Гер+*бухъун*. 23. Жикь+*бухъун*. 24. Г1ела+*бухъун*. 25. Урга+*бухъун*. 26. Къяйк+*бухъун*. 27. Гьала+*бухъун*. 28. Шят1+*бухъун*. 29. Лянк1+*бухъун*. 30. Г1ергъи+*бухъун*. 31. Зяр+*бухъун*. 32. Лямц1+*бухъун*. 33. Чар+*бухъун*. 34. Лас+*бухъун*.***

**VII. 3.Дарган умазир к1ик1ел х1ячи дургни.**

**Жавабти.*Г1ябдул+*кьадир*, Г1ябдул+*манап*, Г1ябдул+*карим*, Г1ябду+*рашид*, Мях1яммад+*запир*, Мях1яммад+*загьир*, Кьади+*г1ямар*, Мях1яммад+*т1агьир*, Мях1яммад+*сяг1ид*, Г1яли+*г1ямар*, Султ1ан+*г1ях1мад*, Гъази+*мах1яммад*, Мях1яммад+*г1яли*, Кьурбан+*исмяг1ил*, Кьурбан+*мях1яммад*, Кьурбан+*бях1ямма*д, Кьурбан+*атта**ва ц.